open-index/open-wikipedia-markdown huggingface dataset:
Ciutat Esportiva Joan Gamper

thumb|Ciutat Esportiva Joan Gamper
**Ciutat Esportiva Joan Gamper** je tréningové centrum a futbalová akadémia futbalového klubu FC Barcelona, ktoré je situované v Sant Joan Despí a pokrýva 136 839 m². Toto všešportové centrum bolo otvorené 1. júna 2006, trénujú a hrajú tu svoje zápasy mládežnícke tímy FC Barcelona rôznych kategórií vo futbale, basketbale, hádzanej a futsale, ktoré v minulosti používali štadión Camp Nou, Mini Estadi a Palau Blaugrana.

Prvý futbalový tím FC Barcelona sa do týchto priestorov presťahoval 19. januára 2009.  A tak po tridsiatich rokoch prvý tím prestal používať malé ihrisko (známom ako ihrisko La Masia) v priľahlom okolí Camp Nou. Podmienky pre prvý tím sú tu rovnaké ako na Camp Nou a od začiatku sezóny 2009/10 je tu plne funkčný bazén a sauna pre regeneráciu hráčov. 

Pozemok, na ktorom je situované Ciutat Esportiva je iba 4,5 km vzdialené od Camp Nou a s Barcelonou ho spája priama cesta. Ciutat Esportiva napokon stáli 68 miliónov eur, z čoho 25,6 milióna bolo na urbanizáciu oblasti a zvyšných 42,5 milióna boli náklady na jeho výstavbu. V júni 2002 klub predal jeden pozemok a vo 20. februára 2003 druhý, za ktoré obdržal 29,7 a 15,9 milióna eur, ktoré prispeli k pokrytiu nákladov na výstavbu. Zvyšné peniaze vložil do projektu klub a to vo výške 22,5 milióna eur. 

## Objekty
thumb|Ihrisko 4
;Tréningové priestory
* Ihrisko 1 – rozmery 105 x 68 m, balkón s kapacitou približne 1 400 divákov;
* Ihrisko 2 – rozmery 105 x 65 m, balkón s kapacitou približne 400 divákov;
* Ihrisko 3 – rozmery 105 x 65 m, toto ihrisko má spoločný balkón s ihriskom 2;
* Ihrisko 4 – rozmery 105 x 65 m;
* Ihrisko 5 – rozmery 105 x 65 m, umelý povrch;
* Ihrisko 6 – rozmery 55 x 38 m, umelý povrch;
* Ihrisko 7 – rozmery 105 x 68 m, prírodná tráva, balkón s kapacitou 1 750 divákov;
* Ihrisko 8 – rozmery 105 x 65 m, umelý povrch, ihrisko môže byť transformované na rugby (rozmery 107 x 65 m), balkón pre 950 divákov;
* Ihrisko 9 – rozmery 105 x 65 m, umelý povrch, spoločný balkón s ihriskom 8;
* Brankárska oblasť – rozloha 2 205 m², prírodná tráva.

;Všešportový pavilón
Pavilón má 3 basketbalové tréningové priestory, ktoré sa dajú využívať aj pre hádzanú a futsal. Balkón má kapacitu 472 divákov. Na prízemí sa nachádza 5 šatní a 5 kancelárií + šatne pre trénerov a rozhodcov, miestnosť pre lekárov a zdravotnícky personál a sieň na premietanie. 

;Hlavná tribúna
Táto budova sa z veľkej časti nachádza v podzemí. Nachádzajú sa v nej nasledujúce miestnosti: recepcia, miestnosť pre tlačové konferencie, 4 kancelárie, zasadačka, 2 šatne pre rozhodcov, trénerov a hostí a šatňa pre profesionálnych futbalistov s telocvičnou. Po presťahovaní prvého futbalového tímu do Ciutat Esportiva, od začiatku sezóny 2009/10 je tu plne funkčný bazén a sauna pre regeneráciu hráčov.

;Služobná budova
* 8 šatní pre mládežnícke tímy
* 4 šatne pre rozhodcov a trénerov
* Miestnosť pre lekárov a zdravotnícky personál. 

;Ďalšia služobná budova s kanceláriami, hotelom a inými komerčnými službami, bude otvorená na konci roku 2011.

## Referencie

## Externé odkazy
* Oficiálna webová stránka FC Barcelona

Kategória:FC Barcelona
Dichróman amónny

**Dichróman amónny**, (NH4)2Cr2O7, je chemická zlúčenina oranžovej farby, ktorá sa využíva najčastejšie v experimente *chemická sopka*.

## Využitie

Dichróman amónny sa využíva najčastejšie v tzv. chemickej sopke. Je to tepelný rozklad, pri ktorom je hustota reaktantov niekoľkonásobne menšia, ako hustota produktov. Preto sa to nazýva chemická sopka.
::(NH4)2Cr2O7 → Cr2O3 + N2 + 4H2O

## Iné projekty

Amónny
Kategória:Zlúčeniny amoniaku
La Masia

náhľad|La Masia
**La Masia** je názov bývalého klubového centra FC Barcelona, ktoré sa nachádza v blízkom okolí Camp Nou v štvrti Les Corts v Barcelone. Je to vidiecka budova z roku 1702, ktorá mala pôvodne slúžiť ako farma. Keď bol v roku 1957 otvorený štadión Camp Nou, bola zavretá, kým sa nenašlo jej ďalšie využitie. V období prezidentovania Enrica Llaudeta bola prebudovaná a rozšírená, aby slúžila, ako oficiálne ústredie klubu, ktoré predtým sídlilo na ulici Via Laietana. Ústredie tu bolo otvorené 26. septembra 1966. 

S rastom klubu boli vybudované ďalšie kancelárie a neskôr priestory v La Masia už nestačili potrebám ústredia, ktoré bolo za prezidenta Agustína Montala presunuté do blízkosti miesta, kde dnes stojí ľadová plocha klubu. La Masia opäť nebola využívaná až do príchodu Lluíse Núňeze, keď sa stala ubytovňou pre mladých hráčov, ktorí neboli z Barcelony. Potom ako bola prebudovaná a 20. septembra 1979 začala oficiálne slúžiť ako ubytovňa. 

La Masia do roku 2010 pozostávala z dvoch poschodí a podkrovia, celkovo mal objekt 610 m2. Bola domovom pre šesťdesiat mladých hráčov (dvanásť bývalo priamo v La Masia, ostatných 48 v blízkom okolí). Súčasťou budovy bola kuchyňa, jedáleň, obývacia izba, knižnica, kancelária, kúpelne, sprchy a 4 veľké spálne so šatňami. 

Potom ako bolo vybudované nové tréningové centrum a futbalová akadémia **[[Ciutat Esportiva Joan Gamper]]** v Sant Joan Despí, bolo rozhodnuté, že La Masia bude počínajúc rokom 2011 prebudovaná  a potom bude domovom pre všetky mládežnícke tímy FC Barcelona a nielen na tréningy, ale aj so všetkými súvisiacimi službami. 

Mnoho mladíkov, ktorí bývali v La Masia, hralo za prvý tím FC Barcelona alebo boli úspešní v iných kluboch, medzi nich patria Guillermo Amor, Josep Guardiola, Sergi Barjuán, Iván de la Peña, Carles Puyol, Xavi Hernández, Gabri García, José Manuel Reina, Víctor Valdés, Gerard Piqué, Andrés Iniesta, Sergio García, Sergio Busquets, Bojan Krkić, Cesc Fàbregas, Lionel Messi, Pedro Rodríguez a Jeffrén Suárez.

## Externé odkazy
* Oficiálna webová stránka FC Barcelona

## Referencie


Kategória:FC Barcelona
Írske národné futbalové mužstvo

**Írske národné futbalové mužstvo** reprezentuje Írsko na medzinárodných futbalových akciách, ako sú napríklad Majstrovstvá sveta alebo Európy.

Prvým podujatím na ktorom štartoval výber Írska boli Letné olympijské hry 1924. Doposiaľ najväčší úspech dosiahol tím na prelome 90. rokov, kedy sa dokázal pod vedením trénera Jacka Charltona kvalifikovalo na Euro aj na Majstrovstvá sveta.

## [[Majstrovstvá Európy vo futbale|Majstrovstvá Európy]]
### Kvalifikácia na Euro 2012

## Zdroj

Kategória:Národné futbalové mužstvá
Kategória:Futbal v Írsku
Futbal
Hassler Whitney

**Hassler Whitney** (* 23. marec 1907, New York, USA – † 10. máj 1989, Princeton, New Jersey) bol americký matematik. 

Spočiatku sa zaoberal najmä teóriou grafov, vyvrcholením tohto obdobia v jeho tvorivej kariére je článok z roku 1935, v ktorom zaviedol pojem matroidu, ktorý je pre modernú kombinatoriku kľúčový. Neskôr sa zaoberal najmä varietami, kde je zakladateľom tzv. teórie singularít. V roku 1982 dostal Wolfovu cenu za matematiku.

## Referencie


## Iné projekty

## Externé odkazy
*Hassler Whitney Page - Whitney Research Group
*Interview with Hassler Whitney about his experiences at Princeton
*Hassler Whitney — The First Century of the International Commission on Mathematical Instruction
*Biografia

Kategória:Matematici USA
Kategória:Grafoví teoretici
Kategória:Geometri
Kategória:Nositelia Wolfovej ceny za matematiku
Kategória:Osobnosti z New Yorku
Mark Grigorievič Krejn

**Mark Grigorievič Krejn** (), , (* 3. apríl 1907, Kyjev, Ukrajina, vtedy Ruské impérium – † 17. október 1989, Odesa, Ukrajina, vtedy Ukrajinská SSR, ZSSR) bol sovietsky matematik židovského pôvodu a významný predstaviteľ sovietskej školy funkcionálnej analýzy. Pracoval tiež v klasickej matematickej analýze, teórii operátorov a teórii reprezentácií. V roku 1982 dostal Wolfovu cenu za matematiku.

Kategória:Narodenia v 1907
Kategória:Úmrtia v 1989
Kategória:Nositelia Wolfovej ceny za matematiku
Kategória:Sovietski matematici
Kategória:Ukrajinskí matematici
Kategória:Matematici židovského pôvodu
Kategória:Osobnosti z Kyjeva
Chlorečnan draselný

**Chlorečnan draselný**, KClO3, je zlúčenina, ktorá sa používa v pyrotechnike. So škrobom a dusičnanmi alebo chloridmi niektorých kovov horí farebným plameňom podľa kovu:
*Olovo - modrý
*Meď - modrozelený
*Sodík - žltý
*Draslík - fialový
*Vápnik - tehlovočervený
*Bárium - zelený

## Iné projekty

Draselný
Kategória:Zlúčeniny draslíka
Manažérizmus (riadenie manažérmi)

**Manažérizmus** (staršie aj *menežérizmus* alebo *menedžérizmus*; angl. *managerialism*) je presvedčenie či názorový prúd, podľa ktorého je želateľné, aby súkromné podniky aj verejné organizácie riadili najmä manažéri, resp. systém riadenia súkromných podnikov a verejných organizácií založený najmä na manažéroch. Presnejšie definície sa rôznia.

## Definície
A) Definície ako snaha/proces prechodu: 
Manažérizmus je súbor presvedčení, ktoré podporujú názor, že manažment (najčastejšie sa myslí klasický manažment taylorovského alebo podobného typu) je najdôležitejším a najlepším prvkom dobrej správy a dobrého vládnutia, a že preto treba zveriť správu a vládnutie v organizáciách, podnikoch a štáte najmä manažérom (teda že manažérska revolúcia je žiadaným javom) a treba sa venovať zdokonaľovaniu manažmentu vo všetkých verejných aj súkromných podnikoch. 

S touto definíciou súvisí aj definícia manažérizmus ako „sociologická koncepcia, ktorá sa zaoberá vývojom, spoločenským charakterom a úlohou vrstvy manažérov v prechode k manažérskej spoločnosti" (teda v manažérskej revolúcii) 

B) Definície ako stav:
Manažérizmus je manažérsky systém (riadenia), teda systém riadenia podnikov a štátu založený na odbornosti a nie na vlastníkoch kapitálu (teda na oddelení riadenia a vlastníctva) a/alebo nie na vplyve aktuálne vládnucej politickej strany.

Z predchádzajúcej definície nepriamo vyplýva aj ďalšia častá definícia, že manažérizmus je uplatňovanie manažérskych praktík zo súkromného sektora v iných organizáciách, najmä vo verejnej správe.

## Zdroje
* manažerismus. In: 
* manažerismus. In: 
* manažerizmus in: Filit
* managerialism. In: 
* managerialism in: *Collins English Dictionary*, 2000
* Skalická, M.: NPM a využití informačních a komunikačních technologií ve veřejné správě, 2006 (diplomová práca) Diplomova_prace.doc
* 
* SZELÍNYI Iván. The rise of managerialism: the ‘new’ class after the fall of communism. In: 
*  (uvádza aj modernejšie verzie definície)

Kategória:Politológia
Kategória:Sociológia
Kategória:Manažment
Mystery Writers of America

**Mystery Writers of America** je stavovská organizácia amerických spisovateľov detektívok so sídlom v New Yorku s počtom viac ako 3000 členov. Združuje väčšinu spisovateľov literatúry faktu a detektívky, vydavateľov, redaktorov, scenáristov, literárnych agentov a iných odborníkov z danej oblasti.

Organizáciu založili 26. marca 1945 v New Yorku spisovatelia Clayton Rawson, Anthony Boucher, Lawrence Treat, a Brett Halliday.

V roku 2010 predsedá organizácii spisovateľka Laura Lippmanová.

## Grand Master Award
Grand Master Award je najvyššie ocenenie udeľované organizáciou za celoživotné dielo a konzistentnú kvalitu. (Do roku 1978 sa cena odovzdávala nepravidelne.)

## Referencie


## Externé odkazy
*Mystery Writers of America

## Zdroj

Kategória:Ceny za literatúru
Západná Sahara

**Západná Sahara** môže byť:
*územie v severnej Afrike zodpovedajúce bývalej Španielskej Sahare, pozri Západná Sahara (územie)
*Saharská arabská demokratická republika, čiastočne uznaný štát vyhlásený v roku 1976 Frontom Polisario
Kostol svätého Františka z Assisi (Hervartov)

**Kostol svätého Františka z Assisi** je drevený rímskokatolícky kostol z konca 15. storočia, ktorý sa nachádza v obci Hervartov, okres Bardejov. Stojí pod vrchmi pohoria Čergov a je zasvätený svätému Františkovi z Assisi.

Ide o najstarší a najzachovalejší drevený kostol na Slovensku.

Od roku 1968 je kostol a jeho múr národnou kultúrnou pamiatkou Slovenskej republiky spolu s ďalšími 26 kostolmi ako súbor Východoslovenské drevené kostoly.

Od 7. júla 2008 je zapísaný v zozname Svetového kultúrneho dedičstva UNESCO spolu s ďalšími 7 kostolmi v kategórii Drevené chrámy v slovenskej časti Karpatského oblúka.

Stavba bola postavená v gotickom slohu. Kostol sa skladá z presbytéria, lode, sakristie a z podvežia. Jeho interiér zdobia gotické tabuľové obrazy a nástenné maľby z roku 1655 a 1805. Exteriér kostola zostal skoro nezmenený, ale interiér prešiel viacerými úpravami, ktoré mala za príčinu reformácia, rekatolizácia a barokový sloh. V 70. rokoch 20. storočia boli po reštaurovaní obnovené pôvodné maľby.

Kostolu dominuje oltár sv. Kataríny, Panny Márie a sv. Barbory, ktorý bol zrekonštruovaný v druhej polovici deväťdesiatych rokov. Medzi ďalšie pamiatky patrí neskorogotický obraz sv. Františka z Assisi, sv. Krištofa a sv. Kataríny Sienskej. Ostatné pamiatky, ako originálne krídla oltára, drevený skrinkový svätostánok zo začiatku 16. storočia a prenosný oltárik z roku 1514, sú uložené v národnom múzeu v Budapešti. Bočný oltár z roku 1524 sa nachádza v bardejovskej radnici.

## Galéria

Hervartov, kościół św. Franciszka z Asyżu (HB5).jpg|Kostol
Hervartov interior Slovensko 3833.JPG|Interiér
Hervartov, kościół św. Franciszka z Asyżu (HB6).jpg|Tabuľa UNESCO


## Drevené kostoly v okolí
* Chrám svätého Kozmu a Damiána (Lukov, 1708)
* Chrám svätého evanjelistu Lukáša (Krivé, 1826)

## Referencie

## Literatúra
* Dudáš M. a kol.: *Drevené kostoly. Edícia Kultúrne Krásy Slovenska*. Vyd. DAJAMA, Bratislava, 2007, ISBN 80-89226-14-0

## Pozri aj
* Čergov
* Východoslovenské drevené kostoly
* Drevené chrámy v slovenskej časti Karpatského oblúka
* Drevená sakrálna architektúra na Slovensku

## Iné projekty

## Externé odkazy
* Poloha na turistickej mape
* Poloha na turistickej / cykloturistickej mape
* Rímskokatolícky kostol sv. Františka z Assisi, 15. storočie, NKP na drevenechramy.sk
* Hervartov - Pamiatky - Kostol sv. Františka z Assisi v Hervartove  na Združenie - Slovenské dedičstvo UNESCO

Kategória:Hervartov
Hervartov
Hervartov
Hervartov
Hervartov
Kategória:Kultúrne pamiatky na Slovensku
Kategória:Lokality Svetového dedičstva na Slovensku
Hervantov
Kategória:Čergov
Friedrich Hirzebruch

**Friedrich Ernst Peter Hirzebruch** (* 17. október 1927, Hamm, Nemecko – † 27. máj 2012) bol nemecký matematik. Zaoberá sa predovšetkým topológiou, komplexnými varietami a algebrickou geometriou. V roku 1988 dostal Wolfovu cenu za matematiku.

## Iné projekty

Kategória:Narodenia v 1927
Kategória:Nositelia Wolfovej ceny za matematiku
Kategória:Nemeckí matematici
Kategória:Držitelia Radu Pour le Mérite
Lars Hörmander

** Lars Valter Hörmander** (* 24. január 1931, Mjällby, Švédsko – † 25. november 2012, Lund, Švédsko) bol švédsky matematik, ktorý výrazne prispel k teórii lineárnych parciálnych diferenciálnych rovníc, o ktorej napísal aj viacero knižných diel, pravdepodobne najznámejšie je štvorzväzkové dielo *Analysis of Linear Partial Differential Operators I–IV*. Je nositeľom Fieldsovej medaily (1962) a Wolfovej ceny za matematiku (1988).

Kategória:Narodenia v 1931
Kategória:Úmrtia v 2012
Kategória:Nositelia Fieldsovej medaily
Kategória:Nositelia Wolfovej ceny za matematiku
Kategória:Švédski matematici
Alberto Calderón

**Alberto Pedro Calderón** (* 14. september 1920, Mendoza, Argentína - † 16. apríl 1998, Chicago, Illinois, USA) bol argentínsky matematik. Zaoberal sa predovšetkým parciálnymi diferenciálnymi rovnicami a singulárnymi integrálnymi operátormi. O singulárnych integrálnych operátoroch, spoločne so svojím školiteľom, Antonim Zygmundom, dokázal dôležitý výsledok, známy ako Calderónova-Zygmundova lema. Je nositeľom viacerých vedeckých ocenení, okrem iného Wolfovej ceny za matematiku za rok 1989.

Kategória:Narodenia v 1920
Kategória:Úmrtia v 1998
Kategória:Nositelia Wolfovej ceny za matematiku
Kategória:Argentínski matematici
Banditenstreiche

**Banditenstreiche** je opereta, ktoru skomponoval Franz von Suppé. Libreto napísal Ludwig Bender. Premiéra sa konala 27. aprila 1867 v Carl Theater vo Viedni.

## Hlavné postavy

## Obsah

### I. dejstvo
Mladý zaľúbený pár, Lýdia a Gaetano, by sa radi zosobášili, ale lakomý Lýdiin otec Babbeo nechce podpísať svadobnú zmluvu. Jemu by sa ako zať viac pozdával bohatý Lelio, takže svadbu nakoniec odvolá. Stella poradí Gaetanovi, aby poprosil o pomoc Malandrina, šéfa miestnych banditov. 
Malandrino sa vkradne do mesta prezlečený za sluhu a od mestského pisára Spaccamontiho sa dozvie o chystanej bohatej svadbe, v ktorej vidí nádej na bohatú korisť. Aby si uľahčil prácu, naivného Spaccamontiho pošle aj s policajtmi s falošnou zámienkou do hôr.
Gaetano stretáva Maladrina a povie mu o svojich problémoch. Taktiež mu prezradí, že jeho bohatý sok má onedlho pricestovať do prístavu. Malandrinovi sa maska šľachetného ochrancu páči a v konečnom dôsledku sa mu hodí do jeho plánov...

### II. dejstvo
Babbeo posiela učiteľa Tondola do prístavu, aby tam privítal prichádzajúceho Lelia. Cestou ho prepadnú banditi a Malandrino sa zahrá na jeho záchrancu. Tak sa mu podari presvedčiť vystrašeného a vďačného Tondola, aby mu pomohol olúpiť Lelia. Leliovi nielenže zoberú zlato, ale Malandrino si s ním vymení šaty a nechá ho odviezť do väzenia. Prezlečený za Lelia je srdečne privítaný Babbeom. Získa od neho aj 1000 dukátov za polapenie banditu.
Keď je Lýdia ubezpečená o tom že Malandrino im pomôže, tvári sa že nového ženícha akceptuje. Stella sa zaľúbi do uväzneného Lelia, ktorého považuje za Malandrina. 

### III. dejstvo
Na druhý deň môže Malandrino uskutočniť svoj plán. Privedie si svojich kumpánov, vydávajúcich sa za Leliovych priateľov. Prichádza však Spaccamonti, ktorý medzitým zistil, že vo väzení nesedí veliteľ banditov, ale Lelio a skutočným veliteľom banditov je podľa jeho názoru Tondolo! V tom Malandrino odkryje svoje inkognito a so zbraňou v ruke si vynúti sobáš Gaetana a Lýdie, pričom im daruje aj peniaze ako veno. Ani láske Stelly a Lelia už nič nestojí v ceste. Ako korisť si banditi zoberú šperky prítomných hostí ...

## Skladby
* Heut is mein Hochzeitstag
* Nur mit Geld in Händen
* Die Liebe ist ein altes Leiden
* Was sagt er da ?
* Alles stille, kein Mensch ist drauss?
* Des bandites kühnes Ziel
* Genug, genug Leute
* Sie verzeihen wenn wir stören
* Die Böse den Beutel
* Die Wachel
* Bald schon werde ich dein Gatte
* Sie standen da mit meiner Braut
* Wie? Das Kopfgeld?
* Nichts nützt die Zeit
* Hier bei meiner Polizei
* Ein Bandit und ein Räuber zu sein
* Freu sich, freu dich liebliche Braut
* Du suchtest Malandrino

Kategória:Operety
FC Barcelona C

**Fútbol Club Barcelona  C** bol druhým rezervným tímom FC Barcelona, ktorý bol 2. júla 2007 zrušený, svoje zápasy hrával na štadióne Mini Estadi, v tesnej blízkosti Camp Nou.

Bol založený v roku 1967 ako amatérsky tím a názov *FC Barcelona C* prijal až v roku 1993. 
Na rozdiel od systému, ktorý funguje v Anglicku, v Španielsku hrajú rezervné tímy v tej istej futbalovej pyramíde ako ich materské kluby. Samozrejme rezervné tímy nemôžu postúpiť do tej istej divízie ako ich materský tím alebo iný rezervný tím klubu. 

FC Barcelona C naposledy hrala v Tercera División, čo je štvrtá úroveň španielskej ligy a nemohla postúpiť do vyššej súťaže, Segunda División B, nakoľko túto súťaž hralo klubové béčko, FC Barcelona Atlètic. Po sezóne 2006/07, keď FC Barcelona Atlètic vypadla zo Segunda División B do Tercera División, sa prezident klubu Joan Laporta rozhodol ho neprihlásiť do katalánskej regionálnej súťaže a klub rozpustil.

## Ocenenia
* **Copa Catalunya**: 1984 
* **Tercera División**: 1983/84, 1986/87, 1997/98

## Sezóny
;5 sezón v Segunda División B
* 1984/85, 1985/86, 1987/88, 1988/89, 1995/96.
;25 sezón v Tercera División
* 1977/78, 1978/79, 1979/80, 1980/81, 1981/82, 1982/83, 1983/84, 1986/87, 1989/90, 1990/91, 1991/92, 1992/93, 1993/94, 1994/95, 1996/97, 1997/98, 1998/99, 1999/00, 2000/01, 2001/02, 2002/03, 2003/04, 2004/05, 2005/06, 2006/07.
;8 sezón v regionálnych súťažiach
* 1969/70, 1970/71, 1971/72, 1972/73, 1973/74, 1974/75, 1975/76, 1976/77.

## Referencie

## Externé odkazy
* Oficiálna webstránka FC Barcelona

Kategória:FC Barcelona
Kategória:Španielske futbalové kluby
Vladimír Kinder

**Vladimír Kinder** (* 14. marec 1969) je bývalý slovenský futbalový reprezentant. Hrával na pozícií obrancu. Od roku 2006 bol predsedom klubu a hrajúcim asistentom trénera v klube PŠC Pezinok.

Po viacerých úspechoch v drese Slovana prestúpil začiatkom roku 1997 do anglického klubu Middlesbrough FC. Trénerom klubu bol vtedy Bryan Robson a prestupová suma bola 1 milión libier. Stal sa tak prvým slovákom, ktorý hral v FA Premier League.

Neskôr hrával za české Drnovice a Petržalku. V roku 2003 prestúpil do rakúskeho druholigového klubu SC Untersiebenbrunn, ktorý mal ambície postúpiť do najvyššej súťaže. Klub však dosiahol len štvrté miesto a kvôli následným finančným problémom sa ho Kinder rozhodol opustiť. Nasledujúcu sezónu pôsobil v regionálnom rakúskom klube ASK Schwadorf, ktorý v dôsledku nového sponzora (Trenkwalder) a zlepšenej finančnej situácií angažoval Kindera a ďalších známych futbalistov.

Reprezentoval  v jednom zápase. Bolo to 16. marca 1993 proti Faerským ostrovom, kedy nastúpil v 54. minúte ako striedajúci hráč na miesto Kuku. V drese Slovenska odohral celkovo 39 stretnutí, v ktorých zaznamenal jeden gól (v priateľskom zápase proti Chorvátsku).

V januári 2008 sa stal hlavným trénerom béčka Slovana Bratislava.

## Úspechy
### Klubové
* Majster Česko-Slovenska: 1992
* Majster Slovenska: 1994, 1995, 1996
* Slovenský superpohár: 1993, 1994, 1996
* Pohár Intertoto UEFA: 1990, 1992, 1993, 1994 - postupujúci/víťaz
* Anglický ligový pohár: 1997, 1998 - finále
* Pohár FA: 1997 - finále
* Anglická First Division: 1998 - druhé miesto

### Individuálne
* Futbalista roka: 1994
* Jedenástka roka: 1993, 1994, 1995, 1996, 2001, 2002

## Referencie

## Externé odkazy
* Vladimir Kinder na stránke Transfermarkt.de
* National-Football-Teams.com

Kategória:Narodenia v 1969
Kategória:Slovenskí futbalisti
Kategória:Hráči ŠK Slovan Bratislava
Kategória:Hráči Middlesbrough FC
Kategória:Hráči FA Premier League
Kategória:Hráči FKD Drnovice
Kategória:Hráči FC Petržalka 1898
Kategória:Hráči SC Untersiebenbrunn
Peter Lax

**Peter David Lax** (* 1. máj 1926, Budapešť, Maďarské kráľovstvo – † 16. máj 2025, Manhattan, New York, USA) bol americký matematik židovského pôvodu narodený v Maďarsku. 

Pracoval najmä v rôznych oblastiach aplikovanej matematiky a matematickej fyziky, ako sú napr. integrovateľné systémy, prúdenie tekutín, solitónová fyzika, alebo vedecké výpočty. Je nositeľom viacerých vedeckých ocenení, napr. Wolfovej ceny za matematiku (1987), Wienerovej ceny (1975), či Abelovej ceny (2005).

## Referencie

## Iné projekty

## Externé odkazy
* Abelovu cenu v roce 2005 získal Peter Lax 

Kategória:Nositelia Wolfovej ceny za matematiku
Kategória:Nositelia Abelovej ceny
Kategória:Nositelia Wienerovej ceny
Kategória:Matematici USA
Kategória:Maďarskí matematici
Kategória:Členovia Francúzskej akadémie vied
Kategória:Matematici židovského pôvodu
Kategória:Osobnosti USA židovského pôvodu
Kategória:Osobnosti z Budapešti
Kijoši Itó

**Kijoši Itó** (jap. 伊藤 清; ang. *Kiyoshi Itō*) (* 7. september 1915, Inabe, Japonsko - † 10. november 2008, Kjóto) bol japonský matematik. 

Bol tvorcom teórie, dnes známej ako Itóov počet (prípadne *Itóov kalkul*). Jej základným konceptom je tzv. Itóov integrál a základnou vetou tzv. Itóova lema. Ide o teóriu, ktorá rozširuje metódy klasickej matematickej analýzy (diferenciálny a integrálny počet) na stochastické procesy, akým je napr. Brownov pohyb. Táto teória má viaceré aplikácie, najpodstatnejšie asi vo finančnej matematike. Itó je nositeľom Wolfovej ceny za matematiku za rok 1987.

Kategória:Nositelia Wolfovej ceny za matematiku
Kategória:Japonskí matematici
Kategória:Členovia Francúzskej akadémie vied
Ennio De Giorgi

**Ennio De Giorgi** (* 8. február 1928, Lecce, Taliansko – † 25. október 1996, Pisa) bol taliansky matematik, ktorý sa zaoberal predovšetkým matematickou analýzou, konkrétne minimálnymi plochami a parciálnymi diferenciálnymi rovnicami. 

Bol nositeľom Wolfovej ceny za matematiku za rok 1990.

Kategória:Nositelia Wolfovej ceny za matematiku
Kategória:Talianski matematici
Kategória:Členovia Francúzskej akadémie vied
Kategória:Vyučujúci na Univerzite v Pise
Robert Langlands

**Robert Phelan Langlands** (* 6. október 1936, New Westminster, Britská Kolumbia, Kanada) je kanadský matematik. Jeho práca v oblasti automorfických foriem a teórie reprezentácií mala veľký vplyv na teóriu čísel. Je nositeľom viacerých vedeckých ocenení, vrátane Wolfovej ceny za matematiku za rok 1995/6.

Kategória:Narodenia v 1936
Kategória:Nositelia Wolfovej ceny za matematiku
Kategória:Kanadskí matematici
Kategória:Kanadskí fyzici
Kategória:Členovia Kráľovskej spoločnosti
Kategória:Osobnosti z Britskej Kolumbie
Ilia Iosifovič Piateckij-Šapiro

**Ilia Iosifovič Piateckij-Šapiro** () (* 30. marec 1929, Moskva, Rusko, vtedy ZSSR – † 21. február 2009, Tel Aviv, Izrael) bol ruský matematik. Zaoberal sa predovšetkým analytickou teóriou čísel, reprezentáciami grúp, algebrickou geometriou, automorfickými formami a teóriou L-funkcií. Je nositeľom Wolfovej ceny za matematiku za rok 1990.

Kategória:Nositelia Wolfovej ceny za matematiku
Kategória:Ruskí matematici
Kategória:Matematici židovského pôvodu
Kategória:Osobnosti z Moskvy
John Griggs Thompson

**John Griggs Thompson** (* 13. október 1932, Ottawa, Kansas, USA) je americký matematik. 

Je známy predovšetkým vďaka svojej práci v oblasti teórie konečných grúp. Je nositeľom veľkého množstva vedeckých ocenení, najvýznamnejšie sú Fieldsova medaila (1970), Wolfova cena za matematiku (1992) a Abelova cena (2008).

## Externé odkazy
* Biografia
* Thompson na Mathematics Genealogy Project

Kategória:Nositelia Fieldsovej medaily
Kategória:Nositelia Wolfovej ceny za matematiku
Kategória:Nositelia Abelovej ceny
Kategória:Matematici USA
Kategória:Absolventi University of Chicago
Kategória:Absolventi Yale University
Kategória:Osobnosti z Kansasu
Čchen Sing-šen

**Čchen Sing-šen** (tradičná čínština 陳省身; zjednodušená čínština 陈省身; ; ang. *Shiing-Shen Chern*) (* 26. október 1911, Ťia-sing, Če-ťiang, Čína - † 3. december 2004, Tchien-ťin, Čína) bol čínsky matematik, ktorý podstatnú časť svojho života prežil v USA. Významný je najmä jeho prínos v oblasti diferenciálnej geometrie. Je nositeľom Wolfovej ceny za matematiku (1983/4).

Kategória:Nositelia Wolfovej ceny za matematiku
Kategória:Čínski matematici
Kategória:Matematici USA
John Willard Milnor

**John Willard Milnor** (* 20. február 1931, Orange, New Jersey, USA) je americký matematik. 

Zaoberá sa predovšetkým diferenciálnou topológiou, K-teóriou a dynamickými systémami. Je tiež známy ako autor viacerých vplyvných kníh. Je jedným z iba štyroch matematikov ktorí majú súčasne Fieldsovu medailu (1962), Wolfovu cenu za matematiku  (1989) a Abelovu cenu (2011).

## Iné projekty

Kategória:Nositelia Fieldsovej medaily
Kategória:Nositelia Wolfovej ceny za matematiku
Kategória:Nositelia Abelovej ceny
Kategória:Matematici USA
Kategória:Absolventi Princeton University
Kategória:Osobnosti z Orange (New Jersey)
Stephen Smale

**Stephen Smale** (* 15. júl 1930, Flint, Michigan, USA) je americký matematik, nositeľ dvoch významných ocenení v odbore: Fieldsovej medaily (1966) a Wolfovej ceny za matematiku (2007). Roku 1996 tiež obdržal americké Národné vyznamenanie za vedu.

Bol profesorom matematiky na Kalifornskej univerzite v Berkeley (1960-61, 1964-1995). Spočiatku sa venoval najmä topológii (h-bordizmus, aplikácia Morseovej teórie do ekonómie), neskôr tzv. dynamickým systémom (na tomto poli zase hojne aplikoval do oblasti informatiky). Roku 1998 zverejnil text, ktorý definuje 18 matematických problémov, ktoré bude musieť vyriešiť 21. storočie, známe sú dnes ako Smaleove problémy. Známa je jeho zbierka minerálov, o ktorej vydal aj knihu: *The Smale Collection: Beauty in Natural Crystals*.

## Referencie


## Externé odkazy
* Portrét v MacTutor History of Mathematics archive
* Heslo v encyklopédii Britannica
* Profil na stránkach univerzity v Berkeley

## Zdroj

Kategória:Matematici USA
Kategória:Informatici USA
Kategória:Nositelia Fieldsovej medaily
Kategória:Nositelia Wolfovej ceny za matematiku
Kategória:Nositelia National Medal of Science
Kategória:Osobnosti z Flintu
Hillel Furstenberg

**Hillel Furstenberg** (* 29. september 1935, Berlín, Nemecko), známy aj ako **Harry Furstenberg**, je izraelský matematik. Je známy predovšetkým ako priekopník aplikácie teórie pravdepodobnosti a ergodickej teórie v oblastiach teórie čísel a Lieových grúp. Je tiež autorom topologického dôkazu nekonečnosti množiny prvočísel. Je nositeľom Wolfovej ceny za matematiku (2006/7).

## Iné projekty

Kategória:Absolventi Princeton University
Kategória:Nositelia Wolfovej ceny za matematiku
Kategória:Izraelskí matematici
Kategória:Matematici židovského pôvodu
Šamanka (singel)

**„Šamanka“** je druhým singlom z platinového albumu *[[Exoterika]]* speváka Mira Jaroša.

## Vznik
Nahrávka vznikla v Izraeli a stala sa druhým Jarošovým singlom z albumu *Exoterika*. Napísal ju Gerry Wlodawsky. Pôvodná verzia bola v hebrejčine naspievaná speváčkou Saharou. Slovenský text neskôr napísal Daniel Hevier. Skupiny venujúce sa orientálnym tancom na ňu často pripravovali vlastné choreografie.

## Videoklip
Spevákov prvý videoklip sa točil na Ľubovnianskom hrade kde Miro spolu s tanečníkmi tancujú v tajomných chodbách pod hradom. V ďalšej scéne Miro spí a trápia ho nočné mory. Neznáma šamanka Mira provokuje a ten ju hľadá v tme, na cestu si svieti horiacou fakľou.
Po prebudení v závere videoklipu nachádza Miro v perinách záhadný amulet, ktorý mala počas klipu u seba tajomná žena (stvárnila ju Veronika Koščová). Videoklip patril krátko po uvedení k najhranejším na hudobnej stanici Music Box a niekoľkokrát vyhral hitparádu na STV.

## Oficiálne verzie
#Radio edit
#Albumová verzia
#Instrumental
#Auris dance remix

## Referencie

## Externé odkazy
*Oficiálna stránka Mira Jaroša

Kategória:Piesne Mira Jaroša
Kategória:Piesne z 2009
Olbia

**Olbia** je mesto s približne 54 000 (2009) obyvateľmi v severovýchodnej Sardínii (Taliansko), v Gallura sub-regióne. Mesto Olbia sa volalo v rímskej dobe, *Civita* v stredoveku *Giudicati* a ***Terranova Pausania*** pred rokom 1940. Od obdobia fašizmu sa mesto volá Olbia.

S mestom je spojený aj citát z filmu Maléry pán účtovníka (Fantozzi).

## Iné projekty

## Externé odkazy
* Oficiálna stránka

Kategória:Mestá na Sardínii
Kategória:Prístavné mestá v Taliansku
Kategória:Prístavné mestá Tyrrhenského mora
IPad

náhľad|iPad
**iPad** je tablet, ktorý vyvinula firma Apple Inc. 1. generáciu predstavili na konferencii 27. januára 2010 a na pulty sa dostal v marci. Disponuje multidotykovým rozhraním, tlačením dokumentov, prehrávaním zvuku, fotosnímok a videonahrávok, prehľadávaním internetu a dá sa na ňom spustiť väčšina aplikácií pre operačný systém iOS (predtým iPhone OS). Tablet má 9,7-palcový (25 cm) farebný LCD displej s LED podsvietením a využíva virtuálnu klávesnicu na zadávanie textu. 

2. marca 2011 Apple predstavil 2. generáciu tabletu - iPad 2 (s dvoma kamerami, dvojjadrovým čipom A5 a pod.). Na pulty sa dostal 11. marca 2011. 7. marca 2012 Apple predstavil 3. generáciu tabletu - The new iPad (Nový iPad), ktorý sa na pulty dostal 17. marca 2012 (len vo vybraných krajinách).

## Technické špecifikácie

### Senzory
* akcelerometer
* senzor okolitého svetla
* digitálny kompas
* GPS (3G model)

### Vstupy/Výstupy
* konektor na Dock
* 3,5 mm vstup na stereofónne slúchadlá (podpora aj pre slúchadlá s mikrofónom a ovládačom)
* vstavané reproduktory 
* mikrofón

### Ovládanie
* multidotykový displej
* tlačidlo „spánok“
* tlačidlo (prepínač) „stlmiť“ alebo  „zamknúť automatické otáčanie obrazovky“
* ovládanie hlasitosti
* tlačidlo domov
* vsuvka na micro-SIM (iba 3G model)

### Prídavné zariadenia
Apple sprístupní nasledovné zariadenia:
* iPad Case, obal, ktorý môže byť položený v rôznych pozíciach
* Smart Cover, kryt displeja uchycujúci sa pomocov magnetov (2011), umožňuje pozície ako iPad case
* iPad Keyboard Dock s hardvérovou klávesnicou
* iPad Dock
* iPad Dock Connector na VGA adaptér pre externý monitor alebo projektor
* iPad Dock Connector na HDMI adaptér na odzrkadlenie obrazu na televízor (2011)
* iPad súprava adaptérov pre fotoaparáty na presúvanie fotografií a videonahrávok (Camera Kit - redukcia z USB na Dock Connector a z SD karty na Dock Connector, avšak natívna podpora iba pre digitálne fotoaparáty)
* iPad (10W) USB nabíjačka (s 1 m predlžovacím káblom)

## Referencie

## Externé odkazy
* Oficiálna stránka iPadu na stránkach Apple 

Kategória:Hardvér firmy Apple
Kategória:Tablety
Trapani

**Trapani** (sicílsky: *** Trapani***) je mesto na západnom pobreží talianskeho ostrova Sicília. Je to hlavné mesto rovnomennej provincie. 

Mesto, ktoré je dodnes dôležitým rybárskym prístavom a hlavnou vstupnou bránou k blízkym Egadským ostrovom založili starovekí Elymovia. Pôvodné antické meno mesta bolo *Drépanon*, čo je grécky výraz pre kosák.

Neďaleké letisko Trapani Birgi Airport je vďaka prítomnosti leteckej spoločnosti Ryanair tretie najrušnejšie na Sicílii, s letmi na letiská London-Luton, Paris Beauvais, Charleroi, či na bratislavské letisko M. R. Štefánika.

## Vývoj počtu obyvateľov
*Počet obyvateľov*

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:80000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from:0 till: 32571
  bar:1871 from:0 till: 34446
  bar:1881 from:0 till: 40009
  bar:1901 from:0 till: 62344
  bar:1911 from:0 till: 63559
  bar:1921 from:0 till: 72456
  bar:1931 from:0 till: 60252
  bar:1936 from:0 till: 64702
  bar:1951 from:0 till: 74616
  bar:1961 from:0 till: 78508
  bar:1971 from:0 till: 71702
  bar:1981 from:0 till: 71927
  bar:1991 from:0 till: 69497
  bar:2001 from:0 till: 68346

PlotData=

  bar:1861 at: 32571 fontsize:S text: 32.571 shift:(-8,5)
  bar:1871 at: 34446 fontsize:S text: 34.446 shift:(-10,5)
  bar:1881 at: 40009 fontsize:S text: 40.009 shift:(-10,5)
  bar:1901 at: 62344 fontsize:S text: 62.344 shift:(-10,5)
  bar:1911 at: 63559 fontsize:S text: 63.559 shift:(-10,5)
  bar:1921 at: 72456 fontsize:S text: 72.456 shift:(-10,5)
  bar:1931 at: 60252 fontsize:S text: 60.252 shift:(-10,5)
  bar:1936 at: 64702 fontsize:S text: 64.702 shift:(-10,5)
  bar:1951 at: 74616 fontsize:S text: 74.616 shift:(-10,5)
  bar:1961 at: 78508 fontsize:S text: 78.508 shift:(-10,5)
  bar:1971 at: 71702 fontsize:S text: 71.702 shift:(-10,5)
  bar:1981 at: 71927 fontsize:S text: 71.927 shift:(-10,5)
  bar:1991 at: 69497 fontsize:S text: 69.497 shift:(-10,5)
  bar:2001 at: 68346 fontsize:S text: 68.346 shift:(-10,5)

TextData=
  fontsize:S pos:(20,20)
  text:"Zdroj: ISTAT"


## Partnerské mestá
* Constanţa, Rumunsko
* Les Sables-d'Olonne, Francúzsko

## Iné projekty

## Externé odkazy
Oficiálna stránka
Sprievodca Trapani na hotelove.sk 
Cestovateľské informácie o návšteve
## Zdroj

Kategória:Mestá na Sicílii
Jaskyne Aggteleckého krasu a Slovenského krasu

**Jaskyne Slovenského a Aggteleckého krasu** boli na základe spoločného nominačného projektu Slovenska a Maďarska zapísané na zoznam SvPD v roku 1995. V roku 2000 bola k pôvodnému projektu zapísaná Dobšinská ľadová jaskyňa. Súčasťou SvPD sú všetky jaskyne Slovenského a Aggteleckého krasu. 
V súčasnosti je na predmetnom území známych viac než 1550 jaskýň, z čoho vyše 1300 (stav k 1. 10. 2015) sa nachádza na území Slovenska.
Na zozname sa nachádzajú len vybrané reprezentatívne lokality.

## Zoznam

## Zdroj

* WHC Nomination Documentation,  / 50 MB
* Jaskyne Slovenského krasu 

## Externé odkazy
* online dokument v maďarčine venujúci sa jaskyniam Aggteleku : Az agteleki barlang le írasa, fekte terűletével, talprajzolatjával és hosszába való áltvágásával, két táblában ... Pesten: Landerer, 1831. 82 s. - dostupné online v Digitálnej knižnici UKB 
* rukopisný dokument z roku 1831 venujúci sa jaskyniam Aggteleku : Az Agteleki barlang. Pesten, 1831. 26 s. Rukopis. - dostupné online v Digitálnej knižnici UKB 
* online dokument v maďarčine, nemčine a francúzštine s fotografiami z jaskýň : Képek az aggteleki barlangból : Bilder der Aggteleker Tropfsteinhőhle. Eperjes: [s.n.], 1890. 31 nezviazaných fotografií na kartóne. - dostupné online v Digitálnej knižnici UKB 

Kategória:Lokality Svetového dedičstva na Slovensku
Kategória:Lokality Svetového dedičstva v Maďarsku
Kategória:Jaskyne na Slovensku
Kategória:Jaskyne v Maďarsku
Raoul Bott

**Raoul Bott** (* 24. september 1923, Budapešť, Maďarsko† 20. december 2005, San Diego, Kalifornia, USA) bol americký matematik židovského pôvodu.

Narodil sa v Budapešti, no krátko na to sa aj s rodinou odsťahoval na Slovensko, kde v Bratislave istý čas navštevoval maďarskú strednú školu. Väčšinu života však prežil v USA. Je známy predovšetkým vďaka svojej práci v najrôznejších oblastiach geometrie, je po ňom pomenovaných viacero matematických konceptov.

V roku 1964 dostal *Oswald Veblen Prize in Geometry* od American Mathematical Society, v roku 1983 *Jeffery–Williams Prize* od Canadian Mathematical Society. V roku 1987 bol ocenený National Medal of Science a v roku 2000 obdržal Wolfovu cenu za matematiku. V roku 2005 bol zvolený za zahraničného člena Kráľovskej spoločnosti.

## Referencie

## Iné projekty

## Externé odkazy
* .
*  
*  (*[[The New York Times]]*, January 8, 2006).

Kategória:Matematici USA
Kategória:Geometri
Kategória:Nositelia Wolfovej ceny za matematiku
Kategória:Nositelia National Medal of Science
Kategória:Členovia Francúzskej akadémie vied
Kategória:Zahraniční členovia Kráľovskej spoločnosti
Kategória:Absolventi McGill University
Kategória:Osobnosti USA židovského pôvodu
Kategória:Matematici židovského pôvodu
Kategória:Úmrtia na rakovinu pľúc
Kategória:Osobnosti z Budapešti
Jean-Pierre Serre

**Jean-Pierre Serre** (* 15. september 1926, Bages, Francúzsko) je francúzsky matematik. 

Zaoberá sa predovšetkým algebrickou geometriou, topológiou a teóriou čísel, ako aj komutatívnou algebrou a teóriou funkcií viacerých komplexných premenných. Je nositeľom viacerých vedeckých ocenení, predovšetkým Fieldsovej medaily (1954), Wolfovej ceny za matematiku (2000) a Abelovej ceny (2003).

## Iné projekty

## Externé odkazy
* Portrét v MacTutor History of Mathematics archive
* Heslo v encyklopédii Britannica
* Portrét v denníku Libération

Kategória:Francúzski matematici
Kategória:Členovia Francúzskej akadémie vied
Kategória:Členovia United States National Academy of Sciences
Kategória:Členovia Kráľovskej spoločnosti
Kategória:Členovia Ruskej akadémie vied
Kategória:Nositelia Fieldsovej medaily
Kategória:Nositelia Wolfovej ceny za matematiku
Kategória:Nositelia Abelovej ceny
Kategória:Absolventi École Normale Supérieure
Kategória:Držitelia čestných doktorátov
Kategória:Nicolas Bourbaki
Kategória:Nositelia veľkokríža Radu čestnej légie
Staré bukové lesy a bukové pralesy Karpát a iných regiónov Európy

náhľad|Slovenské a ukrajinské lokality vyznačené na mape

**Staré bukové lesy a bukové pralesy Karpát a iných regiónov Európy** () je sústava území pôvodne na slovenskej a ukrajinskej strane Karpát a od roku 2011 aj v Nemecku. Celková rozloha 10 území je  a rozloha ochranného pásma  (nie je súčasťou Svetového dedičstva).

Pralesy sa rozkladajú na osi smerom z Rachivského masívu (Huculské Alpy) a pohoria Čornohora na Ukrajine ďalej na západ po Bukovské a Vihorlatské vrchy na Slovensku. Karpatské bukové pralesy sa nachádzajú na pozemkoch Lesov SR.

Slovenské a ukrajinské lesné porasty boli zapísané v roku 2007 pod názvom *„Karpatské bukové pralesy“*. V roku 2011 bol zápis  rozšírený o 5 lokalít v Nemecku a do názvu bolo pridané *„staré bukové lesy Nemecka“*. Po rozšírení zápisu v roku 2017 o lokality v ďalších 10 európskych štátoch sa názov zmenil na *Staré bukové lesy a bukové pralesy Karpát a iných regiónov Európy*.

## Zoznam

## Galéria
*Kliknite na obrázok pre jeho zväčšenie.*

Primeval forest Havešová.jpg|Havešová
Sk Rozok Dicke Buche liegend +.jpg|Rožok
Stužica.JPG|Stužica
Vihorlat (v zime) 048.jpg|Vihorlatský prales, lokalita Vihorlat
Sninský kameň (v zime) 001.jpg|Vihorlatský prales, lokalita Sninský kameň


## Referencie

## Iné projekty

## Zdroj
* Enviromagazín 5/2007

Kategória:Lokality Svetového dedičstva v Belgicku
Kategória:Lokality Svetového dedičstva v Bosne a Hercegovine
Kategória:Lokality Svetového dedičstva v Bulharsku
Kategória:Lokality Svetového dedičstva v Česku
Kategória:Lokality Svetového dedičstva vo Francúzsku
Kategória:Lokality Svetového dedičstva v Chorvátsku
Kategória:Lokality Svetového dedičstva v Nemecku
Kategória:Lokality Svetového dedičstva v Poľsku
Kategória:Lokality Svetového dedičstva v Rakúsku
Kategória:Lokality Svetového dedičstva v Rumunsku
Kategória:Lokality Svetového dedičstva na Slovensku
Kategória:Lokality Svetového dedičstva v Slovinsku
Kategória:Lokality Svetového dedičstva v Španielsku
Kategória:Lokality Svetového dedičstva vo Švajčiarsku
Kategória:Lokality Svetového dedičstva v Taliansku
Kategória:Lokality Svetového dedičstva na Ukrajine
Kategória:Chránené územia na Slovensku
Kategória:Pralesy na Slovensku
Statočné srdce

***Statočné srdce*** () je americký film natočený v roku 1995 podla historickej udalosti, najznámejšej Škótskej vojny za nezávislosť. Film nie je celý podľa skutočných udalostí a dej je v niektorých smeroch pozmenený.

## Dej

Hlavný hrdina William Wallace, jeden z najznámejších škótskych hrdinov, ktorého si vo filme zahral Mel Gibson sa tajne oženil s Murron MacClannoughs, pretože nechcel dovoliť Právo prvej noci, ktorú si vtedy uplatňovala šľachta. Sir William Heselrig, anglický guvernér mesta Lanark, v snahe chytiť Wallacea zajal a neskôr popravil Murron MacClannoughs. V máji 1297 sa Wallace pomstil a Heselriga zabil. Toto rozpútalo veľké povstanie voči anglickej šľachte ktorá okupovala škótske územie.

Prvá väčšia bitka bola Bitka pri moste Stirling Bridge, no vo filme sa bitka odohrala na lúke - škótski povstalci tu porazili anglickú jazdu a neskôr aj zvyšok vojska. William Wallace bol po tomto víťazstve pasovaný za rytiera a strážcu škótskeho ľudu.

Wallace so svojim vojskom napadol Anglicko, konkrétne mesto Yorkshire, ktoré aj dobyl. Anglický kráľ za ním vyslal posla - synovu manželku - kráľovnú. Tá mu ponúkla v mene kráľa pozemky, majetok a zlato, no Wallace to neprijal. Kráľ už vtedy poslal po vojská. Kráľovná poslala Williamovi správu o jeho plánoch a tak sa Wallace na útok mohol pripraviť. Wallacea v bitke ale dvaja spojenci zradili a po jeho útoku bojové pole opustili. Škóti boli porazení.

William sa vo filme neskôr pomstil obidvom zradcom. Jeho vojsko bolo skoro celé zničené a tak sa chcel spojiť a dohodnúť s jedným škótskym šľachticom. Ten ho zradil a samotného Wallacea zajali. Mučili ho a žiadali, aby sa poddal anglickej korune a prosil o milosť. Wallace, odhodlaný nepodľahnúť a nevzdať sa svojich ideí, pri poprave z posledných síl vykríkol slovo "sloboda", za ktorú vo filme ale aj v skutočnosti bojoval.

Na konci filmu sa posledná skupina škótov postavila anglickému vojsku, kde šli za svoju slobodu na smrť.

## Externé odkazy
* 
* 

Kategória:Historické filmy
Kategória:Filmy USA
Kategória:Filmy z 1995
Kategória:Filmy režírované Melom Gibsonom
Kategória:Filmy podľa názvu
CD Condal

**Club Deportivo Condal** bol španielsky futbalový klub so sídlom v Barcelone, v Katalánsku. Svoje zápasy hrával na štadióne Les Corts. V sezóne 1956/57 hral v najvyššej španielskej futbalovej súťaži, Primera División.

## História
### SE Industrial Espanya
Klub *Societat Esportiva Industrial Espanya* bol založený 1. augusta 1934 a  pôvodne bol športovým klubom továrne s tým istým názvom a jeho hráči nosili dresy s modrými a bielymi zvislými pásmi. Túto továreň vlastnila rodina *Josepa Antoniho de Alberta*, ktorý bol v roku 1943 krátko prezidentom FC Barcelona. Počas jeho úradovania sa klub *Societat Esportiva Industrial Espanya* stal rezervou FC Barcelona a začal hrávať svoje zápasy na štadióne Les Corts.

Spočiatku hral v regionálnych súťažiach, ale v roku 1950 postúpil do Tercera División a následne v roku 1952 do Segunda División. V sezóne 1952/53 skončil na druhom mieste v Segunda División, ako aj neskoršej baráži o postup do Primera División, ale nemohol postúpiť, keďže bol rezervným tímom FC Barcelona.

### CD Condal
Po víťazstve v baráži o postup do Primera División v roku 1956 sa klub *Societat Esportiva Industrial Espanya* osamostatnil od FC Barcelona a premenoval na *Club Deportivo Condal*. Klubové dresy boli modré s dvoma bielymi diagonálnymi pásmi. Po osamostatnení klubu bolo možné, aby postúpil do Primera División. V najvyššej súťaži sa však udržal iba jednu sezónu a v roku 1957 zostúpil do Segunda División. V roku 1968 sa opätovne spojil s FC Barcelona a stal sa rezervným tímom *blaugranas*. Prezident FC Barcelona Agustí Montal sa v roku 1970 rozhodol zlúčiť *CD Condal* s mládežníckym tímom *Atlètic Catalunya* a vytvoriť nový klub s názvom *[[Barcelona Atlètic]]*, čím klub CD Condal zanikol. 

### Vývoj dresov

## Sezóny
;1 sezóna v Primera División
*1956/57.
;10''' sezón v Segunda División
*1952/53, 1953/54, 1954/55, 1955/56, 1957/58, 1958/59, 1959/60, 1960/61, 1965/66, 1966/67.
;9 sezón v Tercera División
*1950/51, 1951/52, 1961/62, 1962/63, 1963/64, 1964/65, 1967/68, 1968/69, 1969/70.

## Slávni hráči
* Jiří Hanke
* Manuel Sanchís Martínez
* Josep Fusté
* Marià Gonzalvo
* Enric Gensana
* Dagoberto Moll

## Externé odkazy
*CD Condal na gfdb.com

Kategória:Futbalové výhonky
Kategória:Španielske futbalové kluby
AS-203

**AS-203** (alebo **SA-203**, **Apollo 2**)  bola druhá misia  nosnej rakety Saturn IB v rámci programu Apollo. Úlohou bolo otestovať druhý stupeň rakety v beztiažovom stave. Štart sa konal 5. júla 1966 na štartovacom komplexe LC 37B na Cape Canaveral Air Force Station. Druhý stupeň S-IVB bol vynesený na nízku obežnú dráhu a po štyroch obehoch bol zničený pri tlakovom teste.

## Ciele misie
thumb|left|170px|Štart misie AS-203

Hlavným cieľom bolo otestovať druhý stupeň S-IVB rakety Saturn IB, najmä správanie sa paliva v beztiažovom stave. Dôvodom tohoto testu bol fakt, že stupeň S-IVB mal byť použitý na navedenie kozmickej lodi Apollo na prechodovú dráhu k Mesiacu. Inžinieri preto potrebovali vedieť, čo sa v nádržiach deje. Preto boli do nádrží umiestnené dve kamery a 83 senzorov na snímanie rôznych veličín. Pri tomto lete raketa neniesla loď Apollo, ani iný náklad.

## Prípravy pred štartom
Misia AS-203 sa konala pred misiou AS-202, pretože  kozmická loď Apollo  pre AS-202 nebola pripravená načas. Súčasti rakety boli na Cape Canaveral dopravené počas apríla 1966. Predletové testy sa potýkali s podobnými problémami s elektronikou ako pri predchádzajúcej misii. V júli 1966 boli na Cape Canaveral hneď tri rakety Saturn. Na štartovacom komplexe LC-39 bola maketa Saturnu V v plnej veľkosti, na štartovacom komplexe LC-34 bol Saturn IB pripravený na misiu AS-202 a na štartovacom komplexe LC-37 bol pripravovaný Saturn IB na misiu AS-203.

## Priebeh letu
Štart sa podaril na prvý pokus 5. júla 1966 o 14:53 UTC. Druhý stupeň S-IVB a prístrojové sekcie IU  boli vynesené na obežnú dráhu s apogeom 212 km a sklonom 31.94°. Druhý stupeň bol počas letu odstavený a potom znovu úspešne reštartovaný. Druhý pokus mal určiť maximálne namáhanie, ktoré je schopný vydržať. Nádrže preto boli natlakované pomocou palubného tlakovacieho systému. Pri teste boli nádrže natlakované veľmi, a tlak celý stupeň roztrhal. Aj napriek jeho deštrukcii bola misia označená ako splnená a S-IVB ako pripravený na let na Mesiac.

## Pozri aj
* Program Apollo
* Saturn I

## Literatúra
* 

## Iné projekty

## Externé odkazy
*  Evaluation of AS-203 Low Gravity Orbital Experiment - Jan 1967 - NASA (PDF format)

Kategória:Program Apollo
Kategória:Kozmonautika v 1966